**2025 m. kovas - gegužė**

[](https://www.patogupirkti.lt/knyga/pirmieji-pianisto-zingsniai.html) [**Indra Scerinienė**](https://www.patogupirkti.lt/indra-sceriniene-knygos)**.** [**Pirmieji pianisto žingsniai**](https://www.patogupirkti.lt/knyga/pirmieji-pianisto-zingsniai.html)**.**

Nedidelės apmimties vadovėlis, skirtas pradedantiems mokytis groti fortepijonu. Jį taip pat galima naudoti ir skaitymo iš lapo įgūdžių lavinimui. Vadovėlį sudaro teorija ir praktinės užduotėlės. Užduotėlėms atlikti pateikiama autorės sukurta muzikinė medžiaga, lietuvių liaudies mįslės ir dainos. Šis leidinys siejasi ir su solfedžio disciplina – susipažinimas su natomis atitinka solfedžio pamokose mokomą natų eiliškumą, taip pat pateikiamos užduotėlės ritmo lavinimui. Leidinio tikslas – padėti pradedantiesiems formuoti ne tik jų profesinius įgūdžius, bet ir sudominti bei pradžiuginti naujomis žiniomis, skatinti vaizduotę. Išleista 2023 m.

# SOLFEDŽIO PAGRINDAI IR UŽDUOTYS I klasei su kompaktine plokštele **Liudmila Butrymovič.** [**Solfedžio pagrindai ir užduotys I klasei (su CD)**](https://www.patogupirkti.lt/knyga/solfedzio-pagrindai-ir-uzduotys-iii-klasei-su-cd.html)

Solfedžio parengta pagal naująją pradinio muzikinio ugdymo programą. Solfedžio kurso pagrindai;  
elementariosios teorijos sąvokos, ženklai, taisyklės ir jų taikymo pavyzdžiai;  pratimai ir užduotys, kartojimo klausimai ir kriterijai įsivertinimui. Mokymosi medžiaga apima teoriją, pratybas ir užduotis. Suformuoti ir klausimai, kuriuos mokiniams galima pateikti klasėje. Jie tinka apklausoms pamokoje, kartojimui ir savarankiškoms mokinių žinioms patikrinti. Užduotys raštu klasėje ir namuose padeda ugdyti būsimojo muziko pradinį raštingumą, muzikinę klausą, ritmo bei dermės pojūtį, intonavimo ir solfedžiavimo įgūdžius, gebėjimą klausytis ir užrašyti pažįstamus ritminius ir melodinius darinius.

Išleido “Šviesa”, 2014 m.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# SOLFEDŽIO PAGRINDAI IR UŽDUOTYS II klasei su kompaktine plokštele **Liudmila Butrymovič.** [**Solfedžio pagrindai ir užduotys II klasei (su CD)**](https://www.patogupirkti.lt/knyga/solfedzio-pagrindai-ir-uzduotys-iii-klasei-su-cd.html)

Solfedžio parengta pagal naują muzikinio ugdymo programą.  Leidinyje pateikiamas muzikos teorijos žinių kursas, apimantis pradinių klasių solfedžio mokymosi kursą specializuotose muzikos mokyklose, integraliai sujungiantis visas dalyko veiklos sritis: ritmavimą, intonavimą, muzikos klausymąsi, atpažinimą ir jos fragmentu užrašymą. Pratimai ir užduotys, kartojimo klausimai ir įsivertinimo kriterijai parengti taip, kad padėtų formuoti būsimojo muziko pradinį raštingumą, muzikinę klausą, ritmo bei dermės pojūtį, intonavimo ir solfedžiavimo įgūdžius, gebėjimą klausytis ir užrašyti pažįstamus ritminius ir melodinius darinius.   
Mokytojui, dirbančiam su šiomis pratybomis klasėje, parengtos ir laisvai parsisiunčiamos metodinės rekomendacijos [www.sviesa.lt](http://www.sviesa.lt/). Išleido “Šviesa”, 2014 m.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/solfedzio-pagrindai-ir-uzduotys-iii-klasei-su-cd.html)**Liudmila Butrymovič.** [**Solfedžio pagrindai ir užduotys III klasei (su CD)**](https://www.patogupirkti.lt/knyga/solfedzio-pagrindai-ir-uzduotys-iii-klasei-su-cd.html)

„Solfedžio pagrindai ir užduotys III klasei“ tęsia muzikos teorijos kursą specialiųjų muzikos mokyklos pradinių klasių mokiniams. Leidinyje pateikiamas  išsamus muzikos teorijos žinių kursas, integraliai sujungiantis visas dalyko veiklos sritis: ritmavimą, intonavimą, muzikos klausymąsi, atpažinimą ir jos fragmentu užrašymą. Pratimai ir užduotys, kartojimo klausimai ir įsivertinimo kriterijai parengti taip, kad padėtų formuoti muzikinį raštingumą, muzikinę klausą, ritmo bei dermės pojūtį, intonavimo ir solfedžiavimo įgūdžius, gebėjimą klausytis ir užrašyti pažįstamus ritminius ir melodinius darinius.

Mokytojui, dirbančiam su šiomis pratybomis klasėje, parengtos ir laisvai parsisiunčiamos metodinės rekomendacijos [www.sviesa.lt](http://www.sviesa.lt/).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/lietuviu-etnine-muzika-pradinio-muzikinio-ugdymo-sistemoje.html)[**Eirimas Velička**](https://www.patogupirkti.lt/eirimas-velicka-knygos)**.** [**Lietuvių etninė muzika pradinio muzikinio ugdymo sistemoje**](https://www.patogupirkti.lt/knyga/lietuviu-etnine-muzika-pradinio-muzikinio-ugdymo-sistemoje.html)**.**

Knygojesiekiama atskleisti lietuvių muzikinio folkloro pedagogines galimybes, parodyti, kad ugdymo požiūriu jis ir šiandien neprarado aktualumo. Pradiniame muzikinio ugdymo etape muzikinis folkloras naudotinas kaip paranki ugdymo priemonė, padedanti vaikams mokytis muzikuoti ir kurti, klausytis muzikos ir ją suprasti. Naujų galimybių muzikos pedagogikai suteikia smulkieji tautosakos žanrai. Greta paukščių balsų pamėgdžiojimų, skaičiuočių ir greitakalbių naudotini rimuoti mįslių ir patarlių tekstai. Elementariosios ritminės ir melodinės sutartinių struktūros ypač tinka pradinių klasių mokiniams; jos naudingos ne tik mokantis dainuoti keliais balsais, bet ir solfedžiuoti, skaityti natų raštą, komponuoti, groti paprastais muzikos instrumentais. Išleido Lietuvos muzikos ir teatro akademija 2018 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/mamos-ir-tecio-svente-muzikiniai-vaiku-vaidinimai-eilerasciai-daineles.html)[**Nora Jazbutytė**](https://www.patogupirkti.lt/nora-jazbutyte-knygos)**,** [**Sonata Tamašauskaitė**](https://www.patogupirkti.lt/sonata-tamasauskaite-knygos)**.** [**Mamos ir tėčio šventė. Muzikiniai vaikų vaidinimai, eilėraščiai, dainelės**](https://www.patogupirkti.lt/knyga/mamos-ir-tecio-svente-muzikiniai-vaiku-vaidinimai-eilerasciai-daineles.html)

Muzikinių vaidinimų, dainelių ir eilėraščių rinkinys. Visi kūriniai sukurti atsižvelgiant į ikimokyklinio ir jaunesniojo mokyklinio amžiaus vaikų gebėjimus, lengvai pritaikomi įvairiems kolektyvams. Tekstai artimi mažųjų pasaulėjautai, lengvai įsimenami, dainelės patogios tesitūros, skambios ir žaismingos.

Išleido Nordina 2018.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/akompanimento-skaitymo-is-lapo-pratybos.html) [**Akompanimento skaitymo iš lapo pratybos**](https://www.patogupirkti.lt/knyga/akompanimento-skaitymo-is-lapo-pratybos.html)

|  |
| --- |
| Leidinys skirtas meno mokyklų, muzikos gimnazijų ar konservatorijų vyresniųjų klasių mokiniams ir aukštųjų muzikos mokyklų studentams. Juo siekiama kokybišku ir susistemintu turiniu papildyti repertuarą, tinkamą akompanuojančio pianisto skaitymo iš lapo gebėjimams lavinti. Išleido [Lietuvos muzikos ir teatro akademija](https://www.patogupirkti.lt/lietuvos-muzikos-ir-teatro-akademija-knygos)  2023 m.. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/bega-sukas-metu-ratas-scenariju-knygele.html)[**Dalia Pipirienė**](https://www.patogupirkti.lt/dalia-pipiriene-knygos)**, Edita Brazauskienė, Vaida Čemerienė. Bėga sukas metų ratas.**

Knygelėje pateikti scenarijai, skirti metų laikų kaitai ir įvairioms šventėms paminėti. Vaikai aktyviai dalyvauja ruošiant šventes, padeda vieni kitiems, draugiškai bendrauja tarpusavyje, stengiasi mokytis žodžius ir kuo geriau atlikti savo vaidmenis.Vaikai patiria džiugių emocijų, kada renginyje drauge su jais vaidina suaugusieji. Todėl daugelyje scenarijų kartu su vaikais vaidmenis atlieka mokytojos, jų padėjėjos, tėvai. Leidinys skirtas ikimokyklinių įstaigų ir pradinių klasių mokytojoms. Išleido Lucilijus 2022 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/muzikines-pasakaites.html)[**Elena Tolvaišienė**](https://www.patogupirkti.lt/elena-tolvaisiene-knygos)**.** [**Muzikinės pasakaitės**](https://www.patogupirkti.lt/knyga/muzikines-pasakaites.html)**.**

|  |  |
| --- | --- |
| **Knygelė** skirta ikimokyklinio, priešmokyklinio amžiaus, pradinių klasių vaikams ir jų pedagogams. Muzikos bei kalbos ugdymo būdai labai panašūs. Tobulinant vaiko muzikinę ir kalbinę patirtį pravartu sujungti šiuos kalbinius procesus ir kartais suvaidinti muzikines pasakaites.  Pasakos padeda vaikui geriau suprasti gėrį ir blogį, džiaugsmą ir liūdesį… Išleido Lucilijus 2015 m.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

[](https://www.patogupirkti.lt/knyga/mes-mylime-savo-mokykla-daineles-eilerasciai-vaidinimai.html)[**Nora Jazbutytė**](https://www.patogupirkti.lt/nora-jazbutyte-knygos)**,** [**Sabina Sinkevičienė**](https://www.patogupirkti.lt/sabina-sinkeviciene-knygos)[**Mes mylime savo mokyklą. Dainelės, eilėraščiai, vaidinimai**](https://www.patogupirkti.lt/knyga/mes-mylime-savo-mokykla-daineles-eilerasciai-vaidinimai.html)**.**

**Čia** yra naujų dainelių, eilėraščių, vaidinimų apie mokyklą, mokinius ir mokytojus. Tikimasi, kad šie kūriniai patiks mažiesiems artistams ir jų pedagogams, o leidinys pravers ruošiantis įvairioms mokinių šventėms.

Išleido Žiburys 2005 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/losejai-romantikai-ir-budeliai-senieji-meistrai-ir-ju-paslaptys.html)[**Andrius Tapinas**](https://www.patogupirkti.lt/andrius-tapinas-knygos)**.** [**Lošėjai, romantikai ir budeliai: Senieji Meistrai ir jų paslaptys**](https://www.patogupirkti.lt/knyga/losejai-romantikai-ir-budeliai-senieji-meistrai-ir-ju-paslaptys.html)**.**

Tai antrasis autoriaus sudarytas XV–XIX a. garsiausių dailininkų kūrinių ir gyvenimo paslapčių albumas: Rembrandto, Peterio Pauliaus Rubenso, Guido Renio, Bernardo Bellott, Johno Constable’io ir Williamo Turnerio, Eugène’o Delacroix. Ši knyga nepretenduoja į išsamų žinyną – paveikslai autoriaus pasirinkti subjektyviai, tik laikantis chronologinės tvarkos ir neišklystant iš Senųjų Meistrų laiko rėmų. Išleido laisvės Media group 2024 m.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[](https://www.patogupirkti.lt/knyga/muzika-smaliziams.html)[**Anna Czerwińska-Rydel**](https://www.patogupirkti.lt/anna-czerwinska-rydel-knygos)**.** [**Muzika smaližiams**](https://www.patogupirkti.lt/knyga/muzika-smaliziams.html)**.**

Ar mėgstate saldumynus? Nustebsite sužinoję, kad pyragai ir muzikiniai kūriniai yra labai panašūs! Čia galėsite paragauti įvairiausių gardumynų: sausainių, keksiukų, pralinių, spurgų ir tortų. Visų šių skanėstų jums bus pasiūlyta skambant tam tikrai muzikai. Čia sužinosite, kad skanusis trupininis pyragas turi daug ką bendro su muzikiniu sonatos ciklu, plakta grietinėle pagardintas saldusis morengas – su ABA1 forma, o mielinis pyragas – su fuga…Išleido 700 eilučių 2020 m.

**Natos fortepijono mokymui:**

Olga Beliukevičienė. [Cirkas atvažiavo [Natos] = Circus has arrived! : fortepijoninių pjesių rinkinys muzikos mokyklų moksleiviams](https://www.gerosknygos.lt/knygos/cirkas-atvaziavo-natos-circus-has-arrived-fortepijoniniu-pjesiu-rinkinys-muzikos-mokyklu-moksleiviams). 2020.

Olga Beliukevičienė. [Muzikinės pasakos [Natos] = Circus has arrived! : fortepijoninių pjesių rinkinys muzikos mokyklų moksleiviams](https://www.gerosknygos.lt/knygos/cirkas-atvaziavo-natos-circus-has-arrived-fortepijoniniu-pjesiu-rinkinys-muzikos-mokyklu-moksleiviams). 2021.

Adomas Rekašius. New stories for pop-piano. Išleista Vokietijoje 2017.

Adomas Rekašius. Little stories for pop-piano. Išleista Vokietijoje 2017.

Gediminas Dapkevičius. Sound Tracks. Poliritminės pjesės fortepijonui ir ansambliams. Išleista 2017 Šiaulių universitete.

Pam Wedgwood. After Hours for solo piano 1,2,3 dalys. Išleido Faber Music, 2001-2004 m.

Pam Wedgwood . After Hors for piano duet. Išleido Faber Music, 2003

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_